DECIZIA EPUE/1/2008 A COMITETULUI POLITIC ȘI DE SECURITATE
din 6 iunie 2008
de modificare a Deciziei EPUE/2/2007 de numire a șefului echipei de planificare a UE (EPUE Kosovo)
(2008/545/PESC)
COMITETUL POLITIC ȘI DE SECURITATE,
având în vedere Tratatul privind Uniunea Europeană, în special articolul 25 paragraful al treilea,
având în vedere Acțiunea comună 2006/304/PESC a Consiliului din 10 aprilie 2006 privind instituirea unei echipe de planificare a UE (EPUE Kosovo) în ceea ce privește operația de gestionare a crizei pe care UE ar putea să o conducă în Kosovo în domeniul supremației legii și, eventual, în alte domenii (1), în special articolul 6,
având în vedere Acțiunea comună 2008/124/PESC a Consiliului din 4 februarie 2008 privind misiunea Uniunii Europene de sprijinire a supremației legii în Kosovo, EULEX KOSOVO, în special articolul 4 alineatul (3) și articolul 5 alineatul (2) (2),
întrucât:
(1)
La 18 decembrie, prin Decizia EPUE/2/2007 (3), Comitetul Politic și de Securitate (COPS) a decis numirea domnului Roy REEVE în calitate de șef al echipei de planificare a UE (EPUE Kosovo) pentru operația de gestionare a crizei pe care UE ar putea să o conducă în Kosovo în domeniul supremației legii și, eventual, în alte domenii, cu începere de la 1 ianuarie 2008.
(2)
Articolul 6 din Acțiunea comună 2006/304/PESC prevede autorizarea COPS de către Consiliu în vederea adoptării deciziilor relevante în conformitate cu articolul 25 din tratat, inclusiv decizia de a numi, la propunerea Secretarului General/Înaltului Reprezentant, un șef al echipei de planificare a UE (EPUE Kosovo),
DECIDE:
Articol unic
Articolul 2 paragraful al doilea din Decizia EPUE/2/2007 a Comitetului Politic și de Securitate se elimină.
Adoptată la Bruxelles, 6 iunie 2008.